Document ID: 31993R1721

ΚΑΝΟΝΙΣΜΟΣ (ΕΟΚ) αριθ. 1721/93 ΤΗΣ ΕΠΙΤΡΟΠΗΣ της 30ής Ιουνίου 1993 για τον καθορισμό των τιμών και των ποσών που καθορίστηκαν σε Ecu από το Συμβούλιο στον τομέα των σπόρων για σπορά και μειώθηκαν συνεπεία των νομισματικών επανευθυγραμμίσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992, σχετικά με τη λογιστική μονάδα και τις ισοτιμίες που θα εφαρμοσθούν στο πλαίσιο της κοινής γεωργικής πολιτικής (1), και ιδίως το άρθρο 9 παράγραφος 1,
τον κανονισμό (ΕΟΚ) αριθ. 3824/92 της Επιτροπής της 28ης Δεκεμβρίου 1992 για καθορισμό των τιμών και των ποσών που καθορίστηκαν σε Ecu που θα τροποποιηθούν συνεπεία των νομισματικών επανευθυγραμμίσεων (2), όπως τροποποιήθηκε τελευταία από τον κανονισμό (ΕΟΚ) αριθ. 1330/93 (3), και ιδίως το άρθρο 2,
Εκτιμώντας:
ότι στον κανονισμό (ΕΟΚ) αριθ. 3824/92 καθορίστηκε ο κατάλογος των τιμών και των ποσών στα οποία εφαρμόζεται ο συντελεστής 1,013088 που καθορίστηκε από τον κανονισμό (ΕΟΚ) αριθ. 537/93 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 1331/93 (5) από την αρχή της περιόδου εμπορίας 1993/94, στο πλαίσιο του καθεστώτος της αυτόματης εξάλειψης των αρνητικών νομισματικών αποκλίσεων- ότι στο άρθρο 2 του κανονισμού (ΕΟΚ) αριθ. 3824/92 προβλέπεται να καθοριστεί η μείωση των τιμών και των ποσών που θα προκύψει για κάθε συγκεκριμένο τομέα και να καθοριστεί η αξία των μειωμένων τιμών-
ότι, για την περίοδο εμπορίας 1993/94, οι ενισχύσεις για τους σπόρους προς σπορά έχουν καθοριστεί από τον κανονισμό (ΕΟΚ) αριθ. 1739/91 του Συμβουλίου (6)- ότι, για τις περιόδους εμπορίας 1994/95 και 1995/96, οι ενισχύσεις για τους σπόρους προς σπορά έχουν καθοριστεί από τον κανονισμό (ΕΟΚ) αριθ. 1570/93 του Συμβουλίου (7)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σπόρων προς Σπορά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τιμές και τα ποσά που εφαρμόζονται γαι την περίοδο εμπορίας 1993/94, καθώς και για τις περιόδους εμπορίας 1994/95 και 1995/96, στον τομέα των σπόρων προς σπορά, τα οποία μειώνονται σύμφωνα με το άρθρο 2 του κανονισμού (ΕΟΚ) αριθ. 3824/92, καθορίζονται στο παράρτημα.
Άρθρο 2
Ο παρών κανονισμός αρχίζει να ισχύει την 1η Ιουλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουνίου 1993.

Labels: 2
6